
Contesta di Gobierno na sindicato SADA, SEPPA, SIMAR, 
SPA, TOPA 
ie 


Sindicatonan SADA, SEPPA, SIMAR, SPA, TOPA a dirigi 
un carta na Gobierno den cual nan ta expresa cu nan no ta 
acepta cu nan no ta wordo envolvi den decisionnan grandi cu 
ta concerni nan miembronan y ta pidi participacion den tur loke 
ta trata e landspakket. 


Riba e carta aki Premier Evelyn Wever-Croes a contesta nan cu 
Gabinete Wever-Croes ta pone como prioridad transparencia 
y participacion. "Esaki nos a haci desde cu nos a sinta den 
gobierno. Y ta pa e motibo aki aña pasa nos a tene encuentronan 
regularmente cu tur gremio, sindical, comercial y hasta cu 
partidonan politico cu no ta representa den Parlamento, algo 
cu nunca antes a pasa na Aruba. Y ta p'esey e aña aki nos a 
continua cu e encuentronan aki den luna di januari. 


E peticion di sindicatonan pa participacion y dialogo durante 
e fase di preparacion, ta pas perfectamente den e vision di 
nos gabinete, y p'esey semper a wordo honra. Nos ta balora 
cu na cada reforma caminda esaki ta relevante, ta envolvi e 
gremionan en cuestion. 


Algun di e puntonan di e agenda di reforma ta concemi e 
sindicatonan directamente, y ya caba, den e planificacion, a 
tene cuenta cu e participacion aki. Mi a informa sindicatonan 
di esaki caba dia di e encuentro virtual dia 29 januari 2021. 
Nos kier envolvi e sindicatonan pa haya nan input, pa haya 
nan ideanan y pa crea sosten pa e solucionnan cu lo wordo 
proponi. Pa e motibo aki Gabinete Wever-Croes lo evalua na 
cada punto di reforma, cual gremionan mester wordo envolvi y 
con y ki momento", segun Premier Evelyn Wever-Croes. 


Pa loke ta e contexto di e landspakket mes, Premier Evelyn 
Wever-Croes a indica cu siman pasa esaki a wordo ampliamente 
splica den Parlamento y den prensa, pero si sindicatonan ainda 
kier mas informacion, por laga sa y lo organisa un sesion pa 

splica mas detaya. 


Premier Evelyn Wever-Croes a finalisa su carta recordando 
sindicatonan cu Aruba ta traspasando e peor crisis den nos 
historia. Nos pais mester awor di nos tur, pa sali padilanti. 
Pa nos ta exitoso den esaki, hopi cos mester cambia, mester 
reforma. 


"Mi ta expresa mi deseo un biaha mas cu sindicatonan por 
participa den e proceso aki como un partner den cooperacion 
pa yuda nos pensa cual ta e miho solucionnan pa Aruba", 
Premier Wever-Croes a enfatisa na final di su carta. 

Gobierno di Aruba: 


UN ANA PASA GOBIERNO A STABILISA 
E CRISIS FINANCIERO HEREDA DI 
GOBERNACION ANTERIOR 


Preparando pa bolbe haci'e awor despues di e pandemia 
mundial di Covid-19 


Ta bon pa recorda cu un aña pasa, e temponan aki, Gabinete 
Wever-Croes a logra stabilisa e crisis financiero cu a hereda di 
e gobernacion anterior. 

Ta importante pa nos corda cu na momento cu e Gabinete 
Wever-Croes a asumi e responsabilidad di gobernacion dia 17 
di november 2017, Minister di Finansa a wordo confronta cu 
un situacion na unda cu SVB, AZV, APFA y comercio no tabata 
ricibi e fondo y pagonan necesario di Gobierno. E presupuesto 
pa aña 2017 tabata conta cu un deficit extra di 130 mivon cu 
mester a wordo atendi cu urgencia ya cu esaki lo a trece Aruba 
den problema cu e supervicion financiero y cu nos credibilidad 
financiero cerca compania di rating y inversionista cu ta yuda 
financia gobernacion di nos Pais. 


Pero Gabinete Wever-Croes a traha diligentemente pa 
stabilisa e situacion. A duna cara y atende cu ratingbureaus 
cu ta evalua Aruba su credibildad financiero, manera Fitch, 
Standard & Poors y IMF. 


Gabinete Wever-Croes a haci esaki presentando un 
Memorando Financiero Economico pa mustra e caminda cu 
Gobierno lo cana pa recobra e credibilidad financiero di Aruba. 
A base di e memorandum aki Gobierno a cera un Protocol cu 
Hulanda na november 2018 pa asina traha riba e confiansa cu 
Reino mester tin den Aruba su capacidad pa resolve nos mesun 
problemanan financiero. Y consecuentemente a cuminsa haci 


cambio por medio di un reforma fiscal buscando un balansa pa 
yega na e fondonan necesario basa riba un sistema fiscal cu ta 
mas simpel y husto pa e ciudadano di Pais Aruba. 


Na e mesun momento Gabinete Wever-Croes a atende cu 
e gastonan di gobernacion, specialmente cu e gastonan di 
personal y cu e gastonan di interes relata na e debe. Y den 
tur esaki ta creando espacio financiero pa keda inverti y tene 
e hende central. 


Na november 2017 Gabinete Wever-Croes a hereda un crisis 
den finansas publico manera un paciente den cuido intensivo, 
y 2 afia y 2 luna despues, na januari 2020, a logra stabilisa e 
crisis financiero. Y mescos cu un paciente, una bes bo stabilisa 
su condicion, e por cuminsa recupera. 


Gabinete Wever-Croes y Aruba tabata hustamente riba e 
trayecto di recuperacion financiero un afia pasa, prome cu 
Covid-19 a dal henter mundo. Danki na e esfuersonan haci 
riba tereno financiero prome cu Covid-19, Gabinete Wever- 
Croes por enfrenta e retonan sin igual di Covid-19. Y ta danki 
na e mesun determinacion, vision y curashi di ministernan di 
Gabinete Wever-Croes, den e tempo nos dilanti lo traha pa 
recuperacion economico y financiero di nos pais. Si tin un 
ekipo di hende cu por logra esaki ta e ministernan di Gabinete 
Wever-Croes lidera pa Minister President Evelyn Wever-Croes. 





BO TABATA SA CU SI BO TIN COVID-19 BO NO POR VACUNA? 


Si bo tin COVID-19 ta obligatorio pa ta den isolacion; consecuentemente, bo no por sali for di isolacion pa tuma 
vacuna. Te despues di 4 siman di e prome sintoma por tuma e vacuna y no ora cu bo sali di for isolacion. 

Seyo Nacional di Artesania: 


OPORTUNIDAD PA ENTREGA BO OBRA 
ARTESANAL 


Departamento di Cultura Aruba (DCA) conhuntamente cu 
e Comision di Seyo Nacional di Artesania Aruba ta invita 
artesanonan pa haci entrega di tur material nobo cu NO tin 
Seyo Nacional di Artesania ainda. 


Dia 26 di februari 2021 lo tuma luga nos di prome evaluacion 
pa e aña aki, caminda e comision ta bini hunto pa pasa riba 
tur e criterianan necesario pa e producto bini na remarca pa e 
Seyo Nacional di Aruba. 


Ta haci un yamada na e artesanonan pa entrega tur nan 
producto nobo pa mas tarda riba dia 24 di februari 2021 prome 
cu merdia na DCA. 


E proceso di aplicacionta tuma luga na Departamento di Cultura 
Aruba na su adres nobo cual ta na John F. Kennedy Educational 
Center cu ta keda na riba Stadionweg 37, Oranjestad Aruba, 
banda di Cas di Cultura. 

Pa esaki mester *yena e formulario di aplicacion, *mester 
trece un identificacion valido, *un pasfoto, *como tambe un 
comprobante di adres. 


Pa mas informacion tocante e Seyo Nacional di Artesania 
Aruba y tambe tocante e proceso di aplicacion por fabor tuma 
contacto cu nos via telefon 582-2185. 


Criterianan pa bini na remarca di un Seyo Nacional di Aruba ta: 


* Mester ta traha na man. (No cu machine, pero cu herment 
manual senciyo) 

* Autentico, Disefio Original. 

* Consistencia den (re-) produccion di diseño y modelo. 

* Grado di experticio (tradicional) den trahamento di e producto. 
* E producto mester ta traha na Aruba. 

* Grado di uzo di material local. 

* Grado cu e producto ta refleha tecnicanan di artesania 
tradicional. 


Artesania ta un arte caminda cu creativdad den forma di e arte 























L 
y cultura ta haya bida. Ban sigui enrikece y contribui na nos 
productonan artesanal local. 





Ta danki na nos artesanonan cu mas y mas nos tin obranan 
artistico local y di Aruba mes. 


Cultura nos mester bib'e. 

GANADORNAN DI RIFA PA MUCHANAN DI 


SCOL PA DIA DI BETICO: 
Prome Tanda 1er Premio 0881 - 2do 0250 - 3er 2237 
Segunda Tanda 1er Premio 3761 - 2do 8912 - 3er - 3819 


Pa medio di esaki Comision Celebracion Dianan Nacional ta 
recorda tur muchanan cu nan number a sali pa tuma contacto 
pa por ricibi nan premio. E prome ronda di premio a tuma luga 
dia di Betico riba 25 di januari despues di e Acto Protocolar. 
E numbernan ganador ta 1er Premio 3761 pa un tablet, 2do 
Premio 8912 pa un bon pa articulonan escolar y 3er Premio 
3819 pa un bon pa articulonan escolar. E segunda ronda di 
premio cual a wordo saca dia 


5 di februari e ganadornan a resulta pa 1er Premio 0881 un 
Tablet, 2do Premio 0250 un bon pa articulonan pa scol y 3er 
Premio 2237 un bon pa articulonan di scol. Tur e ganadornan 
di e rifa tanto pa e prome ronda y segunda ronda por tuma 
contacto cu email diadibetico(gmail.com of number di telefoon 
5285025 of 5285028. Diabierna dia 19 di februari lo entrega 
premio hunto cu esnan cu gana e competencia scirbi un storia 
cortico di Betico. 

PROGRAMA "ISLENONAN NA TIMON" 
A HAYA FONDO DI E PROGRAMA DI 
INVESTIGACION CARIBENSE 'NWO' 














Dia 7 di januari ultimo Minister van Engelshoven di Educacion, 
Cultura y Ciencia di Hulanda a anuncia cu e programa 
'Island(er)s at the Helm: Co-creating sustainable and inclusive 
solutions for social adaptation to climate challenges in the 
(Dutch) Caribbean' ta un di e dos programanan cu a haya 
fondo di e programa di investigacion Caribense di 'Nederlandse 
Organisatie voor Wetenschappelijk Onderzoek (NWO). 


E enfasis di e programa di NOW ta pa fortalece e sistema di 
conocemento y pa implanta investigacion cientifico den Caribe 
Hulandes. NWO ta desea pa logra esaki door di dos programa 
grandi di investigacion multidisciplinario, cu ta ser ehecuta y 
ancra den e region mes. E programa di investigacion ta enfoca 
riba cuestionnan di importancia social grandi pa Caribe. E ta 
promove traspaso di conocemento pa medio di educacion y 
colaboracion comunitario. Nunca prome NWO a otorga fondo 
pa programanan di e grandura aki den e parti Caribense di 
Reino Hulandes. 





E programa “Isleñonan na Timon" ta lidera pa Dr. Francio 
Guadeloupe (Universidad di Amsterdam/ KITLV), cu co- 
aplicantenan Prof. dr. Corinne L. Hofman (Universidad di 
Leiden/ KITLV), Dr. Antonio Carmona Báez (Universidad di St. 
Martin), y Prof. dr. ir. FilomenoA. (Boey) Marchena (Universidad 
di Korsou). 


Di tempo di e prome habitantenan riba e islanan, orcan y 
e destruccion di aereanan costal tabata tin consecuencia 
ecologico y social impactante riba Caribe (Hulandes). Nan 
tin efecto profundo riba e condicionnan basico di bida (awa, 
cuminda, biba) y e patrimonio di e islanan. Pesey tin mester 
di accion inmediato. E programa “Isleñonan na Timon" ta 
uni investigador y partnernan social. Asina nan por combina 
practica di conocemento tecnico, tradicional, y contemporario 
pa hunto crea strategianan pa adaptacion social sostenibel y 
incluso pa e retonan climatologico aki. 

Continuacion PROGRAMA ''ISLENONAN NA TIMON” A HAYA FONDO.... 


Na maart 2020, un ekipo di investigador y partner social a viaha 
pa e 6 islanan den Caribe Hulandes pa organisa seminarionan 
consultativo. Dia 12 di maart 2020 esaki a tuma lugar na 
Museo Arqueologico Nacional Aruba (MANA). Investigador y 
stakeholdernan a discuti e ideanan inicial y planificacion di e 
programa. E meta principal di e seminarionan tabata pa discuti 
e retonan di cambionan climatologico cu e islanan di Caribe 
ta enfrenta. Ademas a delibera riba defini metanan comun pa 
adaptacion social pa cambionan climatologico. Tambe con 
pa amplia y fortalece e red di futuro aliadonan y a cuminsa 
discusionan pa formula preguntanan y acercamento pa formula 
e proposicion na NOW. Tur e combersacionnan a contribui na 
e programa final “Isleñonan na Timon". 


Un plataforma academico trans-Atlantico lo fomenta educacion 
basa riba investigacion di e retonan di clima pa e 6 islanan. 
Un di e metanan di e programa indica ta pa crea un centro 
di expertisio regional cu enfoke riba retonan climatologico, 
unda investigadornan di Caribe por haya trabou. E centro aki 
lo ser maneha pa e Universidad di St. Maarten, Universidad di 
Korsou, Universidad di Aruba y e Instituto di Ciencia Caribense 
Hulandes. E institucionnan menciona a compromete pa traha 
na e integracion aki. Hunto lo ofrece cursonan den coperacion 
cu institutonan den region y e resto di Reino Hulandes. 


E partnernan involvi ta haya e programa financia hopi 
beneficioso pa e islanan. Tambe nan ta reconoce cu NWO 
a percura pa un distribucion husto di e fondonan entre e 
partnernan den Reino. Nan ta kere cu e colaboracionnan 
riba e nivel di un plataforma trans-Atlantico sigur lo resulta 
den implementacionan di e resultadonan di e programa y 
tambe den educacion local y regional. Nan lo enfoca riba 
con herencia cultural y e adaptacion social di e isleñonan 
por contribui pa resolve retonan manera con pa acerca y 
adapta na cambionan climatologico. Hunto cu historiador, 
artista, arkeologo, antropologo, ingeniero urbano, agricultor y 
studiante por cuminsa traha riba un futuro sustenible mirando 
den y rond di nos mes. Cu planificacion y disefio urbano por 
yega na mehoracion di calidad di bida, por crea comunidadnan 
mas habitabel y un impacto positivo riba e medio ambiente. 
Por considera y crea otro posibilidadnan pa atende retonan 
climatologico, usando un mescla di sostenibilidad, herencia 
cultural y conocemento tradicional. E programa aproba ta un 
invitacion pa amplia nos imaginacion, pa trata e retonan cu e 
medionan disponibel den Caribe, cu e islefionan na timon. 


Pa pregunta of entrevista cu e investigadornan, por tuma 
contacto cu Emma de Mooij via demooijOkitiv.nl. 











Informacion di potret: 


Picture 1: 

Mayoria di e ekipo di "Islefionan na Timon" па MANA na maart 
2020. Di banda robes pa drechi: Liliane de Geus (UNESCO 
Bonaire), Antonio Carmona Báez (USM), Francio Guadeloupe 
(UvA, KITLV), Corinne Hofman (LU, KITLV), Ergün Erkogu 
(UoC), Ellen van Bueren (TU Delft). Abou di banda robes 
pa drechi: Harold Kelly (MANA), Menno Hoogland (KITLV), 
Sharelly Emanuelson (Uniarte), Tibisay Sankatsing Nava 
(KITLV) (potret: T. Sankatsing Nava). 


Picture 2: 

Parti di e ekipo trahando pa incorpora feedback y ideanan di 
e seminarionan consultativo den e proposicion cientifico pa 
NOW, maart 2020 na UoC (potret: E. Erkocu). 





macion di Gobierno transparente! 

MINISTER DI TURISMO, SALUD Y DEPORTE 


MINISTER DANGUI ODUBER 

K MALMOK TA 
SU FASE FIN 
Un hova di provecto 


Un otro bunita povecto di Minister Dangui Oduber cu ta den su 
fase final ta esun di boardwalk Malmok. Un provecto di TPEF 
cu a wordo planea pa termina den 2 fase, e prome fase a inicia 
na februari di aña 2019 y awor e segundo fase ta casi cla pa 
wordo entrega. E proyecto aki sigur tabata uno necesario pa 
trece un "upgrading" den e area di "high rise". 








PAL 





Boardwalk Malmok ta un proyecto cu prome cu eleccion di 
2017 Minister Oduber a priminti comunidad di lo bay construi 
esaki. Pa asina esnan cu ta haci ehercicio tin un area bunita 
y sigur pa nan train y alaves e ta cuadra cu vision di gobierno 
pa stimula comunidad pa haci movecion . Awe por bisa cu e 
mandatario ta cumpli cu e promesa aki. 


E boardwalk Malmok ta di e crusada pa bay Arashi te cu e 
area di Fisherman hut. E prome fase di e proyecto a consisti 
di 240 meter di “hard hout” y a haci uzo di klinkers tambe. A 
pone palonan cu reflectors cu ta separa trafico di peatonnan 
pa trece e seguridad necesario y a crea areanan di parkeo. 





Durante e ultimo fase aki a construi den e area di peaton, un 
vloer di concreet sigui pa un vloer di klinker cu kolomnan, a 
pone mas iluminacion y a construi un boardwalk na haltura di e 
Fisherman hut. Tambe na e draaikom na haltura di Fisherman 
hut a construi un plateau di trafico cu lo conecta cu e caminda 
di Malmok. Esaki ta un proyecto cu a wordo presenta den 
campaña di aña 2013 y awe ta cristalisa esaki. Semper un 
politico mester bisa loke e ta bai haci y haci loke e ta bisa. 

Un otro promesa haci y cumpli! 

MINISTER DANGUI ODUBER A CENDE 
OFICIALMENTE E LUZNAN NA VELD DI 
INDEPENDIENTE CARAVEL 


Diaranson anochi Minister di Deporte Sr. Dangui Oduber a acudi 
na veld di Independiente Caravel na Angochi pa cendemento 
oficial di e luznan LED nobo. Esaki a sosode den presencia di 
e dirigentenan, hungadornan v miembronan di Independiente 
Caravel. 









































E veld di Independiente Caravel a haya un 'facelift', a drecha 
e infrastructura, pone palo di luz nobo y luznan LED nobo. 
Banda di esaki e cancha mes tambe e haya un "upgrading", tur 
esaki a sosode den e prome fase. 


Ministerio di Turismo, Salubridad Publico y Deporte ta sigui 
realisa proyectonan na bienestar di deporte y deportistanan. 
Minister Oduber a expresa cu e maneho di su Ministerio ta dirgi 
riba mehora infrastructura y percura pa tin bon iluminacion na 
veldnan. Banda di esaki a yuda diferente clubnan cu material, 
airco y deportistanan cu tabata tin mester di un of otro yudansa 
pa haci nan deporte. 





Minister Dangui Oduber ta sigui cumpli apesar cu e fondonan 
pa deporte ta hopi limita, asina mes a haci hopi pa deporte. 
Lamentablemente ainda Lotto pa deporte tin deporte secuestra 
y no ta duna cooperacion pero no obstante esaki a demostra 
cu ta cumpliendo cu su maneho. 





Minister Oduber a gradici parlamentario Sr. Edgard Vrolijk 
pa hunto cu su persona a kere den e proyecto aki. Minister 
Oduber ta manda palabara di felicitacion na e dirigentenan, 
hungadornan y miembronan di Independiente Caravel cu nan 
44 afia di existencia di e club. Tambe e mandatario ta desea e 
Piratanan di Angochi tur clase di exito den futuro. Di e forma 
aki minister Oduber ta sigui mustra cu e ta un persona cu 
ta bisa locual e ta haci y haci locual e ta bisa. E minister ta 
cumpliendo! 

Departamento di Salud Publico: 


UPDATE 11 DI FEBRUARV 2021 


Segun resumen di awe 40 persona a recupera, a registra un total di 19 caso nobo di Covid-19, di cual 4 ta no- 
residente. E cifra di no-residente positivo ta ensera esnan no-residente cu ta test na aeropuerto na nan vegada v na 
laboratorionan prome cu nan bandona Aruba. E cantidad total di testnan ehecuta avera na e diferente localidadnan 

na Aruba, entre otro laboratorio di hospital, laboratorionan priva v aeropuerto ta 700 test. 'Postivitv rate' entre nos 
residentenan ta 13%. 


Activo tin awe 308 caso, cantidad di favecido relaciona cu Covid-19 ta 68. 


Hospital ta informa cu tin un total di 18 persona interna di cual 5 ta den Cuido Intensivo v 13 riba unidad general di 
covid. Edad promedio di esnan ingresa pa extra cuido ta 64 aña. 





ROM ARUBA COVID-19 









RESIDENTE NO-RESIDENTE 





19 15 4 
308 250 58 
6962 6675 287 
Positivo 7338 6992 346 

Getest 92611 - - 


Morto 68 67 1 

